**ПЛАН – ПРОГРАМА**

**ЗА ДЕЙНОСТТА НА**

**НАРОДНО ЧИТАЛИЩЕ „ХРИСТО БОТЕВ -1926”**

**с.СТАМБОЛОВО ПРЕЗ 2022 Г.**

 Програмата за развитие на читалищната дейност през 2022 г. е съобразена с изискванията на чл. 26 а, ал. 1 от ЗНЧ и епидемиологичната обстановка във връзка с COVID -19. Изготвянето на Програмата за развитие на читалищната дейност през 2022 г. цели обединяване на усилията за развитие и утвърждаване на читалището като важна обществена институция, реализираща културната идентичност на с.Стамболово.

На територията на с.Стамболово, функционира само Народно читалище „Христо Ботев -1926”.

Читалището има изключително значение за съществуващото културно многообразие и заедно с другите институции е фактор за интелигентния растеж, преследван от Европейския съюз, чрез инвестиции в образованието, творчеството и иновациите.

 Външната среда осигурява следните възможности:

* Културно- етническо разнообразие:
* Сътрудничество с общинската администрация, НПО, училище и детска градина
* Работа по проекти.

 Силните страни на вътрешната среда са:

* Щатен персонал, обезпечаващ читалищната дейност;
* Кадрови ресурс с дългогодишен стаж в сферата на читалищната дейност;
* Собствена материална база;
* Наличие на компютри и офис техника;
* Наличие на библиотека в читалището;
* Интерес към търсене и развиване на нови форми на читалищна дейност;

 Слаби страни на дейността са:

* Липса на финансов ресурс за развиване на нови форми на дейност;

 **ОСНОВНИ ЦЕЛИ НА ПЛАН – ПРОГРАМАТА СА:**

 Продължаване на партньорството на читалището с Общината, с училища, НПО и местната общност с цел финансиране и намиране път и към работещите хора за привличане в дейности.

 Подпомагане на традиционните читалищни дейности и търсене на нови съвременни форми за тяхното развитие и предаване;

Подкрепа и насърчаване на любителското творчество, насочено към нематериалното културно наследство.

Развитие на професионалните умения и повишаване на квалификацията на работещите в културната институция.

 **ОСНОВНИ ДЕЙНОСТИ ПО ИЗПЪЛНЕНИЕ НА ПЛАН –ПРОГРАМАТА:**

1. **ОРГАНИЗАЦИОННА И СТОПАНСКА ДЕЙНОСТ:**

 Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на българското общество. Ще се работи за създаване на условия за организационна стабилност и утвърждаване ценностите на гражданското общество. В тази връзка се предвиждат следните основни задачи за изпълнение:

* Дейности по привличане на нови членове на читалището;
* Повишаване на културата за работа с читатели и потребители.

 **2 . ЛЮБИТЕЛСКО ТВОРЧЕСТВО И ХУДОЖЕСТВЕНО – ТВОРЧЕСКА ДЕЙНОСТ:**

Съществена част от дейността на читалището е грижата за разширяване и  развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата по места е незаменима.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната и етническа култура. Чрез тази дейност читалището ще има възможност за популяризиране на селото в страната и чужбина. За осъществяване на тези задачи ще бъдат изпълнявани следните дейности и ще бъдат организирани следните празници, съобразени с пандемичната обстановка, във връзка с COVID -19.

* Организиране и провеждане на местни фолклорни празници;
* Организиране и провеждане на Общински празник;
* Поддържане на утвърдените форми в любителското художествено творчество и създаване на нови;  ангажирано участие в общинските конкурси, празници и др. прояви.
* Съществуващите формации, групи,  клубове и др. по същество са много важен елемент в сферата на допълващото образование за участващите в тях.

* Специално внимание и подкрепа на младите дарования; осъществяване на местни творчески проекти и инициативи със заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танц, краезнание, литература и др./
* Разширяване на художествено-творческото направление
* Участие в различни фолклорни и певчески фестивали и празници в региона и страната.
* Осъвременяване на читалищните дейности и услуги чрез обучение на хората от всички възрасти с цел развитие на гражданското общество. Читалището – място за учене през целия живот.

 **3.БИБЛИОТЕЧНА ДЕЙНОСТ;**

Библиотечната дейност е една от основните дейности на читалищата. Тя ще бъде насочена към:

* Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите на Общината;
* Библиотечно обслужване на гражданите.
* Технологично обновяване на библиотечната дейност за предоставяне на информационно обслужване на читателите. Пълноценно използване на възможностите, които предостави през 2011 г. Фондация ”Глоб@лни библиотеки – България ”, програми на Министерството на културата за читалищата и всички други възможни донори;
* Обновяване на застарелия библиотечен фонд чрез участие с проекти в програми на Министерството на културата и други донори за нови книги.
* Експониране на изложби и кътове с литература, витрини.
* Организиране на:

 - срещи с изявени творци;

 - детски утра;

 - литературни четения в библиотеката и в детските градини и училищата.

 - „Разкажи за любимата си книжка” – беседи с награди;

 -„Детска фантазия в 50 рисунки”.

 - щафетно четене на книжки.

Включване в плана на библиотеката на конкретни дейности за работа с подрастващите и приобщаване към читателската аудитория.

**4. РАБОТА ПО СОБСТВЕНИ ПРОЕКТИ И ТАКИВА В СЪТРУДНИЧЕСТВО С ДРУГИ НПО:**

 Този план - програма е стъпка в осъществяването на насоките за превръщането на читалището в център за култура и образование. Постигането на поставените цели в Програмата . изисква да се обединят усилията и ресурсите на всички страни, участващи в нейната реализация.

 Модернизирането и укрепването ще се осъществи при насочване вниманието и усилията към задоволяване на реални обществени потребности чрез активното включване  на читалищните настоятелства   в разработването на целеви проекти.

 **5. КУЛТУРЕН КАЛЕНДАР:**

Неделима част от настоящата програма е културният календар на

 НЧ “ХРИСТО БОТЕВ -1926 ”с. СТАМБОЛОВО, общ. СТАМБОЛОВО.

 **6. МАТЕРИАЛНО – ТЕХНИЧЕСКА БАЗА** **:**

 Читалището извършва своята дейност в собствена материална база.

Материално-техническата база на читалището включва сградния фонд, оборудването и обзавеждане на библиотека, салон, зали и други помещения.

 Създаване на по-добри условия за работа в библиотеката, за посетителите и самодейците в читалището;

 Модернизация на инфраструктурата за разпространение и осигуряване на достъп до културно съдържание.

   **7. ФИНАНСИРАНЕ :**

Финансирането на читалищата е регламентирано в Закона за народните читалища и се осъществява по следните начини:

 Читалището финансира своята дейност в рамките на държавната субсидия и членски внос

**8.** **ИНДИКАТОРИ ЗА ОЦЕНКА ИЗПЪЛНЕНИЕТО НА ПЛАН - ПРОГРАМАТА:**

 **8.1.** брой нови книги;

**8.2.** брой читатели;

**8.3.** брой предоставени компютърни и интернет услуги;

**8.4.** брой и качество на проведени празненства, концерти, чествания;

**8.5.** брой участия в местни, регионални, национални празници и конкурси;

**8.6.** награди от участия в конкурси, фестивали и празници;

**8.7.** спечелени и финансирани проекти

**9. СРОК ЗА ИЗПЪЛНЕНИЕ И ОТЧЕТ НА ПЛАНА - ПРОГРАМА:**

 Срокът за изпълнение на Програмата е в рамките на бюджетната 2022 година;

Съгласно чл. 26 а, ал. 4 от Закона за народните читалища Председателят на читалището представя в срок до 31.03.2023 г. пред Кмета на Общината и Общинския съвет доклад за осъществените дейности в изпълнение на Програмата и за изразходваните от бюджета средства през 2022 г.

 Настоящата едногодишна план-програма за развитие на Читалището, е само вариант и процес във времето, един от многото начини, който ще се търси в бъдеще, за да стимулира развитието на общността, за да не се изостава от времето, което изисква коректност, компетентност, находчивост, вземане на нестандартни решения с пълната степен на отговорност, за да има устойчиво развитие в истинския смисъл на думата.При въвеждане на извънредно положение, имаме готовност да проведем , част , от заложените мероприятия, онлайн, на фейсбук страницата на читалището.

 Насоките и плана за културните дейности през 2022 г. са приети на редовно заседание на читалищното настоятелство.

 **КУЛТУРЕН КАЛЕНДАР НА НЧ,,ХРИСТО БОТЕВ-1926”**

**с.СТАМБОЛОВО общ. СТАМБОЛОВО ЗА 2021г.**

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор** | **ЗА Контакти** |
| 06.01 | читалище | **Витрина и поетичен рецитал, посветен на****Христо Ботев.** | НЧ,,ХР.БОТЕВ-1926 | ВИОЛЕТА ДЕЛЧЕВА |
| Месец януари | читалище |  **Януарски християнски****Календар-именни дни** | НЧ,,ХР.БОТЕВ-1926 | В.ДЕЛЧЕВА |
| 21.01 | читалище | **Ден на родилната помощ - ,,Бабин ден”** | НЧ,,ХР.БОТЕВ-1926 | В. ДЕЛЧЕВА |
| 01.02 | с.Стамболово | **Традиционен празник****,,Трифон зарезан”** | НЧ,,ХР.БОТЕВ-1926 | В. ДЕЛЧЕВА |
| 01.03 | ДГ,,Звездичка”с.Стамболово | **,,Баба Марта бързала, мартенички вързала”****Празник в ДГ** | НЧ,,ХР.БОТЕВ-1926 | В. ДЕЛЧЕВА |
| 02.03 | СОУ | **Тържество по случай** **3-ти март** | НЧ,,ХР.БОТЕВ-1926 | В.ДЕЛЧЕВА |
| 08.03 | читалище | **Дамско парти по случай Световният ден на жените** | НЧ,,ХР.БОТЕВ-1926 | В.ДЕЛЧЕВА |
| 22.03 | читалище | **Пролетен празник** | НЧ,,ХР.БОТЕВ-1926 | В.ДЕЛЧЕВА |
| 01.04 | читалище | **,,Книгата – прозорец към света”****откриване седмицата на детската книга** | НЧ,,ХР.БОТЕВ-1926 | ВИОЛЕТА ДЕЛЧЕВА |
| 09.05 | читалище | **Ден на Европа - беседа** | НЧ,,ХР.БОТЕВ-1926 | ВИОЛЕТА ДЕЛЧЕВА |
| 11.05 | Читалище с.Рабово | **Национален ден на библиотекаря- среща с колеги от библиотеките в Общината** | НЧ ,,Кирил и Методий,,с.РАБОВО | Ергюл Баш |
| 23.05 | СОУ с.Стамболово | **Тържество по случай Денят на славянската писменост и култура** | НЧ,,ХР.БОТЕВ-1926СОУ,,Св.Климент Охридски” | В.Делчева СОУ,,Св.Климент Охридски” |
| 01.06 | ДГ | **Празник по случай** **Денят на детето** | НЧ,,ХР.БОТЕВ-1926”ДГ,,Звездичка” | ВИОЛЕТА ДЕЛЧЕВА |
| Месец юли | читалище | **Лятна работа с деца** | НЧ,,ХР.БОТЕВ-1926” | ВИОЛЕТА ДЕЛЧЕВА |
| 18.07 | читалище | **Поетичен рецитал и витрина по случай рождението на В.Левски** | НЧ,,ХР.БОТЕВ-1926” | ВИОЛЕТА ДЕЛЧЕВА |
| Месец август | читалище | **Лятна работа с деца** | НЧ,,ХР.БОТЕВ-1926” | ВИОЛЕТА ДЕЛЧЕВА |
| 15.09 | СОУ | **Откриване на новата учебна година** | НЧ,,ХР.БОТЕВ-1926”СОУ | ВИОЛЕТА ДЕЛЧЕВА |
| 24-25.09. | с.Стамболово | **Единадесета национална среща на инструменталните групи за българска народна музика** | НЧ,,ХР.БОТЕВ-1926”Община Стамболово | В.ДЕЛЧЕВА |
| 30.09 | Зала-Община Стамболово | **Тържествено отбелязване на годишнината от създаването на община Стамболово** | НЧ,,ХР.БОТЕВ-1926”Община Стамболово | В.ДЕЛЧЕВА |
| 01.11 | читалище | **Беседа за народните будители** | НЧ,,ХР.БОТЕВ-1926 | ВИОЛЕТА ДЕЛЧЕВА |
| 22.12 | ДГ,,Звездичка”с.Стамболово | **,,Дядо Коледа дойде..” коледен празник в ДГ** | НЧ,,ХР.БОТЕВ-1926Учители - ДГ | В.ДЕЛЧЕВАУчители - ДГ |
|  23.12 | Зала -Община Стамболово | **,,КОЛЕДНА МАГИЯ” концерт,коледен базар** | НЧ,,ХР.БОТЕВ-1926СОУ,,Св.Климент Охридски” | ВИОЛЕТА ДЕЛЧЕВА |

Изготвил : ВИОЛЕТА ДЕЛЧЕВА